stanford-oval/wikipedia huggingface dataset:
จอห์น ล็อก
ชีวิตในวัยเยาว์

จอห์น ล็อกเกิดเมื่อวันที่ 29 สิงหาคม ค.ศ. 1632 ในกระท่อมมุงจากหลังเล็กใกล้โบสถ์ในหมู่บ้านริงตัน (Wrington) เขตซัมเมอร์เซต ห่างจากเมืองบริสตอลราว 19 กิโลเมตร พ่อแม่ของเขานับถือศาสนาคริสต์นิกายพิวริตัน เขาจึงได้รับศีลล้างบาปในวันเดียวกัน บิดาของเขา ที่มีชื่อว่า "จอห์น" เช่นกัน เป็นทนายความและทำงานเป็นเสมียนขึ้นต่อผู้พิพากษาสันติ (Justices of the peace) ในหมู่บ้านชูแม็กนา (Chew Magna) และยังเป็นหัวหน้ากองทหารม้าคนหนึ่งของฝ่ายรัฐสภา (หรืออีกชื่อหนึ่งคือกลุ่มหัวเกรียน) ในช่วงแรกของสงครามกลางเมืองอังกฤษ มารดามีนามว่าแอกเนส คีน (Agnes Keene) หลังจากล็อกเกิดได้ไม่นาน ครอบครัวของเขาย้ายไปเพนส์ฟอร์ด (Pensford) ซึ่งเป็นเมืองค้าขายขนาดเล็กอยู่ห่างไปทางทิศใต้ของบริสตอลราว 11 กิโลเมตร ที่นั่นเขาเติบโตในบ้านชนบทสไตล์ทิวดอร์ในหมู่บ้านเบลลูตัน (Belluton)
ในปี ค.ศ. 1647 ล็อกได้รับทุนจากอเล็กซานเดอร์ พอพแฮม (Alexander Popham) สมาชิกฝ่ายรัฐสภาและอดีตผู้บังคับบัญชาของบิดา ให้เข้าศึกษาที่โรงเรียนเวสต์มินสเตอร์ในลอนดอน ซึ่งเป็นโรงเรียนชั้นนำ ขณะที่เขาอายุได้ 16 ปี โรงเรียนของเขาตั้งอยู่ห่างจากจุดที่กษัตริย์ชาร์ลส์ที่ 1 ถูกประหารเพียงครึ่งไมล์ โดยนักเรียนไม่ได้รับอนุญาตให้เข้าดูเหตุการณ์ดังกล่าว หลังจบการศึกษา ล็อกเข้าศึกษาต่อที่วิทยาลัยไครสต์เชิร์ช (Christ Church) แห่งมหาวิทยาลัยออกซ์ฟอร์ด ช่วงฤดูใบไม้ร่วงปี ค.ศ. 1652 ขณะอายุ 20 ปี ซึ่งขณะนั้น คณบดีของวิทยาลัยคือจอห์น โอเวน ทั้งยังดำรงตำแหน่งรองอธิการบดีมหาวิทยาลัย
แม้ว่าล็อกจะเป็นนักเรียนที่มีความสามารถ แต่เขากลับรู้สึกไม่พอใจกับหลักสูตรระดับปริญญาตรีในยุคนั้น เขาพบว่างานเขียนของนักปรัชญาสมัยใหม่ เช่น เรอเน เดการ์ต มีความน่าสนใจกว่าผลงานยุคคลาสสิกที่มหาวิทยาลัยสอน เขายังได้เรียนรู้วิชาแพทย์และปรัชญาเชิงทดลอง (experimental philosophy) จากริชาร์ด โลเวอร์ (Richard Lower) เพื่อนของเขาจากโรงเรียนเวสต์มินสเตอร์ ซึ่งเป็นหัวข้อที่กำลังได้รับความนิยมในมหาวิทยาลัยอื่น ๆ รวมถึงในราชสมาคมแห่งลอนดอน (Royal Society) ที่ซึ่งเขาได้เป็นสมาชิกในภายหลัง[ต้องการอ้างอิง]
ล็อกจบการศึกษาระดับปริญญาตรีเมื่อเดือนกุมภาพันธ์ ค.ศ. 1656 และปริญญาโทในเดือนมิถุนายน ค.ศ. 1658 ต่อมาในเดือนกุมภาพันธ์ ค.ศ. 1675 เขาได้รับปริญญาแพทยศาสตรบัณฑิตหลังจากศึกษาวิชานี้อย่างจริงจังที่ออกซ์ฟอร์ด นอกจากโลเวอร์แล้ว เขายังได้มีโอกาสร่วมงานกับนักวิทยาศาสตร์และนักคิดคนสำคัญ เช่น โรเบิร์ต บอยล์, โทมัส วิลลิส และโรเบิร์ต ฮุก ในปี ค.ศ. 1666 ล็อกได้พบกับแอนโทนี แอชลีย์ คูเปอร์, ลอร์ดแอชลีย์ (Anthony Ashley Cooper, Lord Ashley) ซึ่งเดินทางมายังออกซ์ฟอร์ดเพื่อหาทางรักษาโรคตับ แอชลีย์ประทับใจในตัวล็อกและชักชวนให้เขาเข้าร่วมคณะผู้ติดตามของตน
ที่ออกซ์ฟอร์ด ล็อกได้ศึกษาและรับอิทธิพลจากงานเขียนของนักปรัชญาอิสลาม เช่น ผลงาน "ฮัยย์ อิบน์ ยักฎอน" (Hayy ibn Yaqdhan) โดยอิบนุตุฟัยล (Ibn Tufayl) แปลเป็นภาษาอังกฤษโดยเอ็ดเวิร์ด พอค็อก (Edward Pococke) งานชิ้นนี้มีอิทธิพลต่อมุมมองด้านปรัชญาและทฤษฎี "ตาบูลา ราซา" (tabula rasa) ของล็อก
อาชีพ > งาน

ล็อกมองหาลู่ทางประกอบอาชีพ และเมื่อปี ค.ศ. 1667 เขาได้ย้ายไปอยู่ที่บ้านของแอชลีย์ ณ เอ็กซีเตอร์เฮาส์ (Exeter House) กรุงลอนดอน เพื่อเป็นแพทย์ส่วนตัวให้แก่แอชลีย์ ในเวลาเดียวกันเขากลับมาศึกษาวิชาแพทย์อีกครั้งภายใต้การดูแลของโทมัส ไซเดนแนม (Thomas Sydenham) ซึ่งมีอิทธิพลอย่างมากต่อแนวคิดทางปรัชญาธรรมชาติของล็อก และแนวคิดนี้ปรากฏเด่นชัดในผลงาน "ความเรียงว่าด้วยความเข้าใจของมนุษย์" (An Essay Concerning Human Understanding) ล็อกได้ใช้ความรู้ทางการแพทย์ในสถานการณ์จริงเมื่อแอชลีย์ป่วยหนักจากการติดเชื้อในตับที่เป็นอันตรายได้ถึงชีวิต เขาได้ขอคำแนะนำจากแพทย์หลายคน เป็นบุคคลหลักที่โน้มน้าวให้แอชลีย์เข้ารับการผ่าตัดเพื่อนำซีสต์ออก แม้ว่าการผ่าตัดในยุคนั้นจะมีความเสี่ยงสูงถึงชีวิตก็ตาม สุดท้ายแล้วแอชลีย์รอดชีวิตและสุขภาพดีขึ้น ล็อกจึงได้รับความดีความชอบว่าเป็นผู้ช่วยชีวิตเขา ขณะเดียวกัน ล็อกยังดำรงตำแหน่งเลขานุการของคณะกรรมการการค้าและอาณานิคม (Board of Trade and Plantations) และเป็นเลขานุการของ Lords Proprietors แห่งจังหวัดแคโรไลนา ซึ่งช่วยให้เขาพัฒนามุมมองเกี่ยวกับการค้าและเศรษฐกิจระหว่างประเทศ
แอชลีย์ในฐานะผู้ก่อตั้งขบวนการวิก (Whig) ส่งอิทธิพลอย่างมากต่อแนวคิดทางการเมืองของล็อก เขาเข้าสู่แวดวงการเมืองเมื่อแอชลีย์ได้รับตำแหน่งลอร์ดชานเซลเลอร์เมื่อปี ค.ศ. 1672 และได้รับตำแหน่งเอิร์ลแห่งชาฟต์สเบอรีลำดับที่ 1 (1st Earl of Shaftesbury) เมื่อปี ค.ศ. 1673 จนกระทั่งปี ค.ศ. 1675 ชาฟต์สเบอรีเริ่มสูญเสียความนิยม ล็อกจึงเดินทางไปฝรั่งเศส ใช้เวลาที่นั่นเป็นครูสอนพิเศษและแพทย์ประจำตัวให้กับคาเลบ แบงส์ (Caleb Banks) เขากลับอังกฤษในปี ค.ศ. 1679 เมื่อชาฟต์สเบอรีกลับมามีบทบาททางการเมืองอีกครั้ง ในช่วงเวลานี้เอง ล็อกได้ร่างเนื้อหาส่วนใหญ่ของ "ศาสตรนิพนธ์สองบรรพว่าด้วยการปกครอง" (Two Treatises of Government) ขึ้นมา ซึ่งเชื่อกันว่าเป็นไปตามคำกระตุ้นของชาฟต์สเบอรี อย่างไรก็ตาม ผลการศึกษาสมัยใหม่ชี้ว่างานชิ้นนี้ถูกเขียนขึ้นเป็นอย่างดีก่อนหน้านี้แล้ว ในอดีตเคยมีความเชื่อว่าล็อกเขียนงานชิ้นนี้ขึ้นมาเพื่อปกป้องการปฏิวัติอันรุ่งโรจน์ปี ค.ศ. 1688 ปัจจุบัน "ศาสตรนิพนธ์สองบรรพว่าด้วยการปกครอง" ถูกมองว่าเป็นข้อโต้แย้งทั่วไปเพื่อต่อต้านระบอบสมบูรณาญาสิทธิราชย์ (โดยเฉพาะตามแนวคิดของโรเบิร์ต ฟิลเมอร์ และโทมัส ฮอบส์) พร้อมทั้งเสนอว่าความชอบธรรมทางการเมืองควรตั้งอยู่บนหลักความยินยอมของปัจเจกบุคคล (individual consent)
แม้ว่าล็อกจะเกี่ยวข้องกับพรรควิกซึ่งทรงอิทธิพลในอังกฤษยุคนั้น แต่แนวคิดของเขาเกี่ยวกับสิทธิธรรมชาติ (natural rights) และรูปแบบรัฐบาลถือว่ามีความก้าวหน้ามากเมื่อเทียบกับบริบททางการเมืองของอังกฤษในยุคนั้น
อาชีพ > เนเธอร์แลนด์

ในปี ค.ศ. 1683 ล็อกลี้ภัยไปยังเนเธอร์แลนด์ตามชาฟต์สเบอรี เนื่องจากถูกต้องสงสัยว่าเกี่ยวข้องกับการลอบวางแผนไรย์เฮาส์ (Rye House Plot) แม้จะมีหลักฐานที่บ่งชี้เพียงเล็กน้อยว่าเขาเกี่ยวข้องกับแผนการโดยตรง ในเนเธอร์แลนด์ล็อกใช้นามปากกาว่า ฟาน ลินเดน (dr. Van Linden)
นักปรัชญาและนักเขียนนวนิยายหญิง รีเบคกา โกลด์สตีน (Rebecca Goldstein; 1950 –) ให้ความเห็นว่า ในช่วงห้าปีที่ล็อกใช้ชีวิตอยู่ในเนเธอร์แลนด์ เขาเลือกคบหากับกลุ่มนักคิดเสรีที่เป็นสมาชิกของนิกายโปรเตสแตนต์สายคัดค้าน (dissenting Protestant groups) เช่นเดียวกับกลุ่มผู้ติดตามใกล้ชิดของบารุค สปิโนซา (ซึ่งเสียชีวิตเมื่อปี ค.ศ. 1677) เธอระบุว่า ล็อก "แทบแน่นอนว่าได้พบปะกับบุคคลในอัมสเตอร์ดัมที่พูดถึงแนวคิดของชาวยิวหัวแข็งผู้ซึ่ง... ยืนยันว่าตนเองเป็นผู้ศรัทธาในศาสนาแห่งเหตุผลเพียงอย่างเดียว" เธอยังกล่าวว่า แนวโน้มแบบประสบการณ์นิยมของล็อก อาจทำให้เขาไม่สนใจอ่านงานปรัชญาเชิงอภิปรัชญา เช่น "จริยศาสตร์" (Ethics) ของสปิโนซา แต่ในด้านอื่น ล็อกกลับเปิดรับแนวคิดของสปิโนซาอย่างลึกซึ้ง โดยเฉพาะข้อโต้แย้งทางปรัชญาเกี่ยวกับการยอมรับความต่างทางศาสนา (religious tolerance) และความจำเป็นของการแยกศาสนาออกจากรัฐ (separation of church and state)
ในเนเธอร์แลนด์ ล็อกได้รู้จักกับอันโตนี ฟัน เลเวินฮุก และฟิลิป ฟาน ลิมบอร์ช (Philip van Limborch) ซึ่งเป็นผู้นำของกลุ่มรีมอนสแตรนต์ (Remonstrants) นอกจากนี้ ล็อกยังมีเวลากลับไปทำงานเขียนอีกครั้ง เขาใช้เวลาอย่างมากไปกับการพัฒนา "ความเรียงว่าด้วยความเข้าใจของมนุษย์" และเรียบเรียง "หนังสือว่าด้วยความอดกลั้น" (A Letter on Toleration)
อาเดิลไฮท์แห่งเลอเวินชไตน์-แวร์ทไฮม์-โรเซินแบร์ค

เจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค (เยอรมัน: Adelheid von Löwenstein-Wertheim-Rosenberg) (3 เมษายน พ.ศ. 2374 - 16 ธันวาคม พ.ศ. 2452) เป็นพระมเหสีในพระเจ้ามีแกลแห่งโปรตุเกส
เจ้าหญิงอาเดิลไฮท์แห่งเลอเวินชไตน์-แวร์ทไฮม์-โรเซินแบร์ค ประสูติเมื่อวันที่ 3 เมษายน พ.ศ. 2374 เป็นพระราชธิดาในคอนแสตนติน เฮเรดิทารี่ เจ้าชายแห่งเลอเวินชไตน์-แวร์ทไฮม์-โรเซินแบร์คและเจ้าหญิงอักเนสแห่งโฮเฮนโลเฮ-ลานเกนบูร์ก เจ้าหญิงทรงมีพระชนมายุได้ 4 พรรษาในขณะที่พระมารดาสิ้นพระชนม์ และ 7 พรรษาในขณะที่พระบิดาสิ้นพระชนม์ เจ้าหญิงและพระเชษฐา เจ้าชายชาร์ลส์ได้รับการดูแลโดย คาร์ล โทมัส เจ้าชายแห่งเลอเวินชไตน์-แวร์ทไฮม์-โรเซินแบร์คพระอัยกาและ เจ้าหญิงโซเฟียแห่งวินดิช-เกรทซ์พระอัยยิกา
เมื่อวันที่ 24 กันยายน พ.ศ. 2394 เจ้าหญิงได้อภิเษกสมรสกับพระเจ้ามีแกลแห่งโปรตุเกส ซึ่งขณะนั้นเจ้าหญิงมีพระชนมายุได้ 20 พรรษา ในขณะที่พระเจ้ามีแกล มีพระชนมายุ 49 พรรษา
พระเจ้ามีแกลได้ทำหน้าที่เป็นผู้สำเร็จราชการแทนพระองค์แห่งโปรตุเกสให้กับพระราชนัดดาและพระคู่หมั้น สมเด็จพระราชินีนาถมาเรียที่ 2 แห่งโปรตุเกส แต่ในที่สุดพระองค์ก็ทรงยึดราชบัลลังก์มาเป็นของพระองค์เองเมื่อวันที่ 23 มิถุนายน พ.ศ. 2371 พระเจ้ามีแกลทรงมีแนวคิดแบบอนุรักษนิยม ทรงล้มล้างรัฐธรรมนูญที่ตราขึ้นโดยสมเด็จพระเจ้าเปโดรที่ 4 แห่งโปรตุเกสพระเชษฐา และทรงพยายามเป็นพระมหากษัตริย์ที่ปกครองในระบอบสมบูรณาญาสิทธิราชย์ เหตุนี้จึงนำไปสู่สถานการณ์ทางการเมืองที่ยุ่งยาก โดยมีผู้คนจำนวนมากถูกสังหาร, จับกุม, ข่มเหง หรือถูกเนรเทศ และที่ซึ่งนำไปสู่จุดสูงสุดที่เรียกว่า สงครามเสรีนิยมโปรตุเกส  ระหว่างกลุ่มเผด็จการสมบูรณาญาสิทธิราชย์กับกลุ่มรัฐธรรมนูญก้าวหน้า
สงครามขึ้นสุดเมื่อปี พ.ศ. 2377 พระเจ้ามีแกลสละพระราชสิทธิ์ในราชบัลลังก์แลกเปลี่ยนกับการที่พระองค์จะได้รับเงินบำนาญรายปี พระองค์ถูกเนรเทศตลอดพระชนม์ชีพ
บั้นปลายพระชนม์ชีพ

พระราชสวามีของพระองค์ พระเจ้ามีแกล สวรรคตเมื่อ 14 พฤศจิกายน พ.ศ. 2409 ก่อนที่พระราชโอรสพระราชธิดาจะเจริญพระชันษา เจ้าหญิงอเดเลดทรงใช้ความพยายามต่อมาอีกหลายปีที่จะทำพระโอรส-ธิดาของพระองค์ได้อภิเษกสมรสกับผู้ที่เหมาะสม
อันเป็นผลมาจากความพยายามอันประสบผลสำเร็จของพระองค์ พระราชนัดดาของพระองค์ เอลิซาเบธแห่งบาวาเรีย สมเด็จพระราชินีแห่งเบลเยียม, แกรนด์ดัชเชสมารี-อาเดลาอีดแห่งลักเซมเบิร์ก, แกรนด์ดัชเชสชาร์ล็อตแห่งลักเซมเบิร์ก และพระองค์อื่นๆ ได้รับการถ่ายทอดลักษณะการมีพระชนม์ชีพยาวนานเช่นพระองค์
ในปี พ.ศ. 2438 สองปีหลังการอภิเษกสมรสของพระราชธิดา เจ้าหญิงได้หันเข้าหาพระศาสนา และได้บวชเป็นแม่ชีเมื่อวันที่ 12 มิถุนายน พ.ศ. 2440 พระองค์สิ้นพระชนม์เมื่อวันที่  	16 ธันวาคม พ.ศ. 2452 พระศพได้รับการฝังที่สุสานบรากังซาในกรุงลิสบอน
ที่มา

"The Book of Kings: A Royal Genealogy" by C. Arnold McNaughton.
"Burke's Royal Families of the World", edited by Hugh Montgomery-Massingberd.
แหล่งข้อมูลอื่น

Marek, Miroslav. "A listing of descendants of the Löwenstein-Wertheim-Rochefort family". Genealogy.EU.
Her profile in Peerage.com
A list of her descendants( เก็บถาวร 2009-10-27 ที่ เวย์แบ็กแมชชีน 2009-10-24)
เค้กกบ

| --- | --- |
เค้กกบสีน้ำตาล สีชมพู และสีเขียว
มื้อ: ของหวาน
แหล่งกำเนิด: ออสเตรเลีย
ภูมิภาค: รัฐเซาท์ออสเตรเลีย
คิดค้น: ราว ค.ศ. 1923
ส่วนผสมหลัก: เค้กฟองน้ำ แยม ครีม ฟงด็อง
 ตำราอาหาร: เค้กกบ
เค้กกบ (อังกฤษ: frog cake) เป็นของหวานของประเทศออสเตรเลียรูปหัวกบ ประกอบด้วย เค้กฟองน้ำและครีมคลุมด้วยฟงดอง สร้างสรรค์โดยร้านขนมปังบัลฟอร์ส (Balfours) เมือราวปี ค.ศ. 1923 และกลายเป็นขนมยอดนิยมในรัฐเซาท์ออสเตรเลียในเวลาไม่นาน เดิมเค้กกบมีเฉพาะสีเขียว แต่ต่อมามีการเพิ่มสีน้ำตาลและสีชมพูเข้ามาในกลุ่ม ตั้งแต่นั้นมาก็ได้มีการพัฒนารูปแบบอื่น ๆ รวมถึงรูปแบบตามฤดูกาล (เช่น ตุ๊กตาหิมะ และ "ลูกเจี๊ยบ" อีสเตอร์) เค้กกบได้ชื่อว่า "มีเฉพาะในรัฐเซาท์ออสเตรเลีย" และได้นำมาใช้ในการประชาสัมพันธ์รัฐ ด้วยความตระหนักถึงความสำคัญทางวัฒนธรรม ในปี ค.ศ. 2001 เค้กกบจึงได้รับการขึ้นทะเบียนเป็นสัญลักษณ์มรดกของรัฐเซาท์ออสเตรเลียโดยองค์การอนุรักษ์แห่งชาติแห่งรัฐเซาท์ออสเตรเลีย
องค์ประกอบ

เค้กกบเป็นของหวานขนาดเล็กที่มีรูปร่างคล้ายกบอ้าปาก ประกอบด้วยฐานเป็นเค้กฟองน้ำที่มีแยมอยู่ตรงกลาง ใส่ครีมเทียมด้านบน และปิดด้วยชั้นน้ำตาลไอซิงฟงด็องหนา ๆ สูตรในปัจจุบันยังคงเหมือนกับสูตรที่ใช้เมื่อเค้กถูกผลิตขึ้นครั้งแรกในปีทศวรรษ 1920 เมื่อทำการผลิต ชั้นของเค้กฟองน้ำขนาดใหญ่จะถูกรวมเข้าด้วยกันและตัดเป็นรูปร่างโดยอัตโนมัติ หุ้มด้วยฟงด็อง และปากก็ขึ้นรูปด้วยมีดร้อน ดวงตาทำจากฟงด็องที่มีสีที่ตัดกันกับตัวเค้กจะถูกเพิ่มเข้าไปบนส่วนหัวเค้กด้วยมือ เค้กที่ทำเสร็จแล้วจะถูกนำมาวางบนถาดกระดาษ ฟองดองโดยปกติจะเป็นสีน้ำตาล สีเขียว หรือสีชมพู แต่ในโอกาสพิเศษอาจมีสีที่หลากหลายกว่านั้นเช่นสีแดงและสีเหลือง
ประวัติ

ร้านบัลฟอร์สไม่ได้ถือว่าการคิดค้นเค้กกบเป็นผลงานของบุคคลใดบุคคลหนึ่งหรือคิดค้นในปีใดปีหนึ่ง แต่คาดว่าจอห์น กอร์ดอน บัลฟอร์ (John Gordon Balfour) อาจได้รับแรงบันดาลใจจากแปตีฟูร์ที่หุ้มด้วยฟงด็องเมื่อครั้งมาเยือนกรุงปารีสในปี ค.ศ. 1923 เค้กกบเป็นหนึ่งใน "แฟนซีต่าง ๆ" (assorted fancies) ที่มีพื้นฐานมาจากฟงด็อง เปิดตัวในช่วงที่ห้องน้ำชา (tearoom) ยังคงได้รับความนิยมในเมืองแอดิเลด ต่อมาไม่นานเค้กกบก็กลายเป็นที่รู้จักในฐานะตัวนำโชคของร้านบัลฟอร์ส เดิมจะขายเฉพาะในรัฐเซาท์ออสเตรเลีย แต่ปัจจุบันมีขายในรัฐวิกทอเรีย นิวเซาท์เวลส์ และควีนส์แลนด์ด้วย
เค้กกบดั้งเดิมมีสีเขียว และสีเขียวยังคงเป็นสีของเค้กกบที่ได้รับความนิยมมากที่สุด เค้กสีน้ำตาลช็อกโกแลตและสีชมพูถูกเพิ่มเข้ามาในภายหลัง นอกจากนี้ แม้ว่ารูปกบจะโดดเด่น แต่ในโอกาสพิเศษต่าง ๆ ก็มีการออกแบบเค้กที่แตกต่างออกไปเล็กน้อย เช่นเค้กคุณพ่อคริสต์มาสและตุ๊กตาหิมะที่วางจำหน่ายในช่วงเทศกาลคริสต์มาส และเค้ก "ลูกเจี๊ยบ" ในช่วงเทศกาลอีสเตอร์ เค้กกบยังเคยจำหน่ายในสีของสโมสรฟุตบอลแอดิเลด
เค้กกบถือเป็นสัญลักษณ์ของรัฐเซาท์ออสเตรเลียมาช้านาน และบางครั้งก็ถูกใช้เพื่อช่วยประชาสัมพันธ์รัฐ ตัวอย่างเช่น ในปี ค.ศ. 2001 มีการมอบเค้กกบให้กับกรรมการระหว่างการหาเสียงครั้งสุดท้ายของ Joan Hall รัฐมนตรีการท่องเที่ยวของรัฐเซาท์ออสเตรเลีย เพื่อให้ได้สิทธิ์เป็นเจ้าภาพของงานแข่งขันเวิลด์โพลิสแอนด์ไฟเออร์เกมส์ ในปี ค.ศ. 2007 ที่แอดิเลด ในขณะที่บางคนเช่น  Peter Goers แนะนำในเชิงเหน็บแนมและเสียดสีให้สร้างอนุสาวรีย์ของเค้กกบ การตระหนักรู้เกี่ยวกับเค้กกบอย่างจริงจังมีมากขึ้นในปี ค.ศ. 2001 เมื่อเป็นหนึ่งในรายการแรก ๆ ที่ได้รับเลือกให้เป็นสัญลักษณ์ของรัฐเซาท์ออสเตรเลียโดยองค์การอนุรักษ์แห่งชาติแห่งรัฐเซาท์ออสเตรเลีย ในโอกาสครบรอบ 165 ปีของรัฐ ได้มีการเพิ่มเค้กกบลงในรายการมรดกแห่งชาติในฐานะ "สังหาริมทรัพย์" (movable asset)
ในอดีต เค้กกบขายดีในร้านบัลฟอร์ส และในบางครั้งยอดขายก็ทะลุยอดไปตามเหตุการณ์ที่เกิดขึ้นกับบริษัท เมื่อบริษัทถูกสั่งพิทักษ์ทรัพย์ในปี ค.ศ. 2000 คอลัมน์ในหนังสือพิมพ์ The Advertiser โดย Rex Jory เชิญชวนให้ผู้คนสนับสนุนบริษัทด้วยการซื้อเค้ก และยอดขายก็เพิ่มขึ้นเป็นสองเท่า ในทำนองเดียวกัน การที่เค้กกบกลายเป็นสัญลักษณ์ของรัฐเซาท์ออสเตรเลียในปี ค.ศ. 2001 ก็ทำให้ยอดขายเพิ่มขึ้นเช่นเดียวกัน ความสำเร็จของเค้กกบนำไปสู่การลอกเลียนแบบ บัลฟอร์สจึงตอบโต้ด้วยการจดทะเบียนทั้งชื่อและรูปร่างของผลิตภัณฑ์ในฐานะเครื่องหมายการค้าในปี ค.ศ. 2001
เค้กที่คล้ายกัน > เดนมาร์ก

Frøkage ("เค้กกบ")  ของเดนมาร์ก มีอายุย้อนไปถึงทศวรรษ 1950 เป็นอย่างน้อย ในช่วงทศวรรษ 1970 กลายเป็นที่รู้จักในชื่อ Kajkage ("เค้ก Kaj") ซึ่งตั้งชื่อตามตัวละครกบ Kaj ในรายการละครหุ่นโทรทัศน์สำหรับเด็กของเดนมาร์ก Kaj &amp; Andrea รูปร่างหน้าตาคล้ายกับเค้กของออสเตรเลีย มีมาการูนชั้นบาง ๆ ด้านล่างแทนที่จะเป็นเค้กฟองน้ำ และคลุมหน้าด้วยมาร์ซิแพนสีเขียวแทนที่จะเป็นฟงด็อง
เค้กที่คล้ายกัน > สหราชอาณาจักร

เค้กกบมีองค์ประกอบคล้ายกันกับ เฟรนช์แฟนซีส์ (French Fancies) ของมิสเตอร์คิพลิง บริษัทผู้ผลิตของอังกฤษ
ภาพตัดขวางของเค้กกบ แสดงโครงสร้างภายใน
อนุภาษ เหลืองสดใส

| อนุภาษ เหลืองสดใส |
| --- | --- |
เกิด: 30 พฤศจิกายน พ.ศ. 2539 (28 ปี) อนุภาษ เหลืองสดใส
ส่วนสูง: 183
อาชีพ: นักแสดง
ปีที่แสดง: พ.ศ. 2557 - ปัจจุบัน
ผลงานเด่น: เอิ้น - เลิฟซิคเดอะซีรีส์ รักวุ่น วัยรุ่นแสบ  น้ำ - waterboyy รักใสใสวัยรุ่นชอบ
สังกัด: ช่องวัน 31 (2561–ปัจจุบัน)
อนุภาษ เหลืองสดใส ชื่อเล่น เงิน เกิดวันที 30 พฤศจิกายน พ.ศ. 2539 เป็นนักแสดงชาวไทย มีพี่น้องทั้งหมด 3 คน เป็นบุตรชายคนสุดท้อง เข้าศึกษาระดับมัธยมศึกษาที่โรงเรียนเซนต์คาเบรียล ปัจจุบันจบการศึกษา สาขาภาพยนตร์และสื่อดิจิตอล วิชาเอกการแสดงและการกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ เริ่มเข้าสู่วงการบันเทิงจากการแคสติ้งละคร เลิฟซิคเดอะซีรีส์ รักวุ่น วัยรุ่นแสบ และได้รับการคัดเลือกให้เป็นหนึ่งในนักแสดง รับบทเป็น เอิ้น ประธานชมรมเชียร์
ผลงาน > ผลงานละครโทรทัศน์

| พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2557-2558 | เลิฟซิคเดอะซีรีส์ รักวุ่น วัยรุ่นแสบ | เอิ้น | เอ็มคอตเอชดี |
| 2559 | Part Time The Series วัยกล้าฝัน | โหม่ง | เอ็มคอตเอชดี |
| 2561 | กาหลมหรทึก | นายพงษ์ศรี ประพนธ์ธรรม | ช่องวัน 31 |
| 2562 | Missing Piece | ยมทูต | WeTV |
| 2562 | ภูตพิศวาส | ผู้กองวัยวุฒิ | ช่องวัน 31 |
| 2563 | เลดี้บานฉ่ำ | เฟี้ยต | ช่องวัน 31 |
| 2563 | เนตรมหรรณพ | ศิมินทร์ | ช่องวัน 31 |
| 2564 | วิมานทราย | นนท์ | ช่องวัน 31 |
| 2565 | รักสุดท้ายยัยจอมเหวี่ยง | เจม | ช่องวัน 31 |
| 2566 | รักไม่รู้ภาษา | พอใจ | ช่องวัน 31 |
| 2567 | FourEver You เพราะรักนำทาง | อาทิตย์ | ช่องวัน 31 WeTV |
| 2568 | ชะตาหงส์ | ผู้กองแดน | ช่องวัน |
ผลงาน > ผลงานภาพยนตร์

| ปี | เรื่อง | รับบทเป็น |
| --- | --- | --- |
| 2558 | waterboyy รักใสใสวัยรุ่นชอบ | น้ำ |
ผลงาน > หนังสั้น

| ปี | เรื่อง | รับบทเป็น |
| --- | --- | --- |
| 2560 | SING ON ICE ร้องให้วันนี้ผ่านไป | แทน |
ผลงาน > มิวสิควีดีโอ

| ปี | ชื่อเพลง | นักร้อง |
| --- | --- | --- |
| 2558 | สั่น | รวมนักแสดง เลิฟซิคเดอะซีรีส์ รักวุ่น วัยรุ่นแสบ |
| 2558 | คำทักทาย | พระเอกเอ็มวี เพลง คำทักทาย (บุ้งกี๋) Universal Music Thailand |
| 2558 | ประตู | รวมนักแสดง เลิฟซิคเดอะซีรีส์ รักวุ่น วัยรุ่นแสบ |
ผลงาน > ผลงานเพลง

| ปี | ชื่อเพลง | หมายเหตุ |
| --- | --- | --- |
| 2557 | เสียงที่เปลี่ยน (cover)  ต้นฉบับโดย นันทิตา ฆัมภิรานนท์ | ประกอบละคร เลิฟซิคเดอะซีรีส์ รักวุ่น วัยรุ่นแสบ |
| 2558 | ใกล้ไป (cover)  ต้นฉบับโดย Friday | ประกอบฉากในซีรีส์ |
| 2558 | ลองคิดดู (cover)  Originally by Anything Else | ประกอบฉากในซีรีส์ |
| 2558 | หลอกตัวเอง | ประกอบภาพยนตร์ waterboyy รักใสใสวัยรุ่นชอบ ร้องร่วมกับ ปภังกร ฤกษ์เฉลิมพจน์ |
ผลงาน > ผลงานโฆษณา

| ปี | โฆษณา | ชุด |
| --- | --- | --- |
| 2558 | AIS Calling Melody Lovesick | Calling Melody App |
รางวัล

2017 Asia Model Festival Face of Asia
แหล่งข้อมูลอื่น

อนุภาษ เหลืองสดใส ที่เอกซ์ (ทวิตเตอร์)
อนุภาษ เหลืองสดใส ที่อินสตาแกรม
ริโคเชต์

| Ricochet |
| --- | --- |

ชื่อเกิด: Trevor Dean Mann
เกิด:  (1988-10-11) 11 ตุลาคม ค.ศ. 1988 (36 ปี) Alton, Illinois, United States
ประวัติมวยปล้ำอาชีพ
ชื่อบนสังเวียน: Cameron Locke Trevor Mann King Ricochet Helios Speedin' Black Bullet Prince Puma Ricochet
ส่วนสูง: 5 ฟุต 9 นิ้ว (175 เซนติเมตร)
น้ำหนัก: 207 ปอนด์ (94 กิโลกรัม)
มาจาก: Las Vegas, Nevada Paducah, Kentucky Boyle Heights, California
ฝึกหัดโดย: Brandon Walker Chuck Taylor
เปิดตัว: October 11, 2003
เทรเวอร์ ดีน แมน (Trevor Dean Mann; 11 ตุลาคม ค.ศ. 1988(1988-10-11)) เป็นนักมวยปล้ำอาชีพชาวอเมริกันที่รู้จักกันดีในนาม ริโคเชต์ (Ricochet)
ประวัติมวยปล้ำอาชีพ

เขามีชื่อเสียงจากการปล้ำกับสมาคม New Japan Pro-Wrestling (NJPW) อดีตแชมป์ IWGP Junior Heavyweight Tag Team Champion 3สมัย, NEVER Openweight 6-Man Tag Team Champion 3สมัย และผู้ชนะ 2014 Best of the Super Juniors และ 2015 Super Jr. Tag Tournaments
ในอดีตที่ผ่านมาเขาได้ปล้ำให้กับสมาคมญี่ปุ่น Dragon Gate และ Dragon Gate USA ที่อเมริกา, เคยได้แชมป์ Open the Freedom Gate, Open the Dream Gate, Open the Brave Gate, Open the Twin Gate, Open the Triangle Gate และ Open the United Gate นอกจากนี้เขายังปล้ำในนาม ปรินซ์ ปูมา (Prince Puma) สำหรับ Lucha Underground เขายังเป็นแชมป์ Lucha Underground Champion คนแรกและ2สมัย
ตลอดปี 2010 ถึง 2018, เขาปล้ำให้กับสมาคม Pro Wrestling Guerrilla (PWG) ได้แชมป์ PWG World Championship และผู้ชนะทัวร์นาเมนต์ Battle of Los Angeles (BOLA) 2ครั้ง, ในปี 2014 และ 2017 เขายังปล้ำให้กับสมาคม Chikara ภายใต้หน้ากากนาม เฮลิออส (Helios)
ในปี 2018 ริโคเชต์ได้เซ็นสัญญากับ WWE และยังได้แชมป์มิดการ์ดทุกเส้นคนแรกของ WWE (NXT North American Championship, WWE United States Championship และ WWE Intercontinental Championship) นอกจากนี้ยังเป็นแชมป์ WWE Speed Championship คนแรกอีกด้วย
ในช่วงกลางปี 2024 หลังจากที่หมดสัญญากับ WWE นั้นริโคเชต์ก็ได้เซ็นสัญญากับ All Elite Wrestling (AEW) โดยเปิดตัวในศึก All In 2024
แชมป์และรางวัล

แชมป์ Open the Freedom Gate
แชมป์ Open the United Gate ร่วมกับ Masato Yoshino
แชมป์ IWGP Junior Heavyweight Tag Team ร่วมกับ Matt Sydal
แชมป์ NEVER Openweight 6-Man Tag Team ร่วมกับ David Finlay และ Satoshi Kojima
ผู้ชนะทัวร์นาเมนต์ Super Jr. Tag ปี 2015 ร่วมกับ Matt Sydal
Chaos Pro Wrestling
CPW Heavyweight Championship (1 time)
Chikara
Young Lions Cup V (1 time)
Coliseum Championship Wrestling
CCW Lightweight Championship (2 times)
CCW Tag Team Championship (1 time) – with Mystic Juvenile
DDT Pro-Wrestling
Ironman Heavymetalweight Championship (1 time)
Dragon Gate
Open the Brave Gate Championship (1 time)
Open the Dream Gate Championship (1 time)
Open the Triangle Gate Championship (1 time) – with Cima and Dragon Kid
Open the Twin Gate Championship (2 times) – with Cima (1) and Naruki Doi (1)
King of Gate (2013)
Dragon Gate USA
Open the Freedom Gate Championship (1 time)
Open the United Gate Championship (2 times) – with Cima (1) and Masato Yoshino (1)
House of Glory
HOG World Heavyweight Championship (1 time)
HOG World Heavyweight Championship Tournament (2014)
Independent Wrestling Association Mid-South
Battle of The Future Stars 2 Tournament (2009)
Insanity Pro Wrestling
IPW Junior Heavyweight Championship (1 time)
IPW Super Junior Heavyweight Tournament (2010)
Lucha Underground
Lucha Underground Championship (2 times)
Lucha Underground Trios Championship (1 time) – with Dragon Azteca Jr. and Rey Mysterio
Aztec Warfare I
The Cueto Cup (2016)
New Japan Pro-Wrestling
IWGP Junior Heavyweight Tag Team Championship (3 times) – with Matt Sydal (2), and Ryusuke Taguchi (1)
NEVER Openweight 6-Man Tag Team Championship (3 times) – with Matt Sydal and Satoshi Kojima (1), David Finlay and Satoshi Kojima (1), and Hiroshi Tanahashi and Ryusuke Taguchi (1)
Best of the Super Juniors (2014)
Super Jr. Tag Tournament (2015) – with Matt Sydal
Pro Wrestling Guerrilla
PWG World Championship (1 time)
Battle of Los Angeles (2014, 2017)
Pro Wrestling Illustrated
Ranked No. 15 of the top 500 singles wrestlers in the PWI 500 in 2016
Revolution Pro Wrestling
Undisputed British Tag Team Championship (1 time) – with Rich Swann
SoCal Uncensored
Match of the Year (2013) with Rich Swann vs. DojoBros (Eddie Edwards and Roderick Strong) and The Young Bucks (Matt Jackson and Nick Jackson) on August 9
Match of the Year (2016) with Matt Sydal and Will Ospreay vs. Adam Cole and The Young Bucks (Matt Jackson and Nick Jackson) on September 3
Wrestler of the Year (2014)
World Series Wrestling
WSW Heavyweight Championship (1 time)
Wrestling Observer Newsletter
Best Flying Wrestler (2011, 2014, 2015)
Best Wrestling Maneuver (2010, 2011) Double rotation moonsault
Best Flying Wrestler of the Decade (2010s)
Most Underrated (2020, 2021)
WWE
WWE Intercontinental Championship (1 time)
WWE United States Championship (1 time)
WWE Speed Championship (1 time; inaugural)
NXT North American Championship (1 time)
SmackDown World Cup (2022)
Dusty Rhodes Tag Team Classic (2019) – with Aleister Black
NXT Year-End Award for Breakout Star of the Year (2018)
Bumpy Award (1 time)
GIF Moment of the Half-Year (2021) – Ricochet jumping over John Morrison
แหล่งข้อมูลอื่น

ริโคเชต์ ที่ WWE.com
Evolve profile
ริโคเชต์ ที่เอกซ์ (ทวิตเตอร์)
เอเสเคียล

ผู้เผยพระวจนะในกลุ่มศาสนาอับราฮัม
บทความนี้เกี่ยวกับผู้เผยพระวจนะในคัมภีร์ไบเบิล สำหรับหนังสือในคัมภีร์ไบเบิล ดูที่ หนังสือเอเสเคียล
| เอเสเคียล יְחֶזְקֵאל‎ |
| --- | --- |
ภาพวาดของเอเสเคียลโดยมีเกลันเจโลบนเพดานโบสถ์น้อยซิสทีน
ผู้เผยพระวจนะและปุโรหิต
เกิด: อาจเป็น ป. 623 ปีก่อนคริสตกาล เยรูซาเล็ม ราชอาณาจักรยูดาห์
เสียชีวิต: หลัง ป. 571 ปีก่อนคริสตกาล บาบิโลน จักรวรรดิบาบิโลนใหม่
นับถือ ใน: ศาสนายูดาห์ ศาสนาคริสต์ ศาสนาอิสลาม ศาสนาบาไฮ
สักการสถานหลัก: สุสานเอเสเคียล ประเทศอิรัก
วันฉลอง: 28 สิงหาคม – คริสตจักรอัครทูตอาร์มีเนีย 23 กรกฎาคม – อีสเทิร์นออร์ทอดอกซ์และโรมันคาทอลิก 21 กรฎาคม – ลูเทอแรน
ข้อวิจารณ์: การตกไปเป็นเชลยในบาบิโลน
นิมิตของเอเสเคียล โดยราฟาเอล (ป. ค.ศ. 1518)
เอเสเคียล (อังกฤษ: Ezekiel หรือ Ezechiel, /ɪˈziːkiəl/; ฮีบรู: יְחֶזְקֵאל Yəḥezqēʾl [jə.ħɛzˈqeːl]; กรีก: Ἰεζεκιήλ Iezekiḗl [i.ɛ.zɛ.kiˈel]) เป็นปุโรหิตชาวอิสราเอล หนังสือเอเสเคียลที่เกี่ยวข้องกับนิมิตและพันธกิจของเอเสเคียลตั้งชื่อตามผู้เผยพระวจนะเอเสเคียล
กลุ่มศาสนาอับราฮัมรับรองว่าเอเสเคียลเป็นผู้เผยพระวจนะ ตามเรื่องเล่าในคัมภีร์ฮีบรู เอเสเคียลเผยพระวจนะถึงการล่มสลายของเยรูซาเล็มเมืองหลวงของราชอาณาจักรยูดาห์ จากนั้นเมื่อ 587 ปีก่อนคริสตกาล จักรวรรดิบาบิโลนพิชิตเยรูซาเล็ม ทำลายพระวิหารของซาโลมอน และส่งชนชั้นสูงชาวยิงไปเป็นเชลยในบาบิโลน
อย่างไรก็ตาม เอเสเคียลยังเผยพระวจนะถึงการฟื้นฟูให้ชาวยิวได้กลับมาสู่แผ่นดินอิสราเอล เชื่อว่าเอเสเคียลเสียชีวิตในช่วง 570 ปีก่อนคริสตกาล สุสานเอเสเคียลเป็นศาสนสถานที่สำคัญของศาสนายูดาห์ในเมโสโปเตเมีย สามทศวรรษต่อมาเมื่อ 539 ปีก่อนคริสตกาล จักรวรรดิเปอร์เซียพิชิตบาบิโลนและพระราชกฤษฎีกาของไซรัสได้ประกาศปลดปล่อยชาวยิวให้กลับคืนสู่ศิโยน
ชื่อ "เอเสเคียล" มีความหมายว่า "พระเจ้าทรงพระกำลัง" หรือ "พระเจ้าเสริมกำลัง" ในภาษาฮีบรู